Սակայն հետաքննիչ Թորգոմ Մաթևոսյանի և ՀՔԾ քննիչ Գոռ Սաղոյանի նմանները չեն փոխվել։ Նրանց կողմից քաղաքացիների սահմանադրական իրավունքներն ավելի են խախտվում։ Առավել ևս ՀՔԾ քննիչ Գոռ Սաղոյանի մոտ քննությունը կատարվում է ոնց իրեն հարմար է` անձնական կամայական մոտեցումներով, կեղծիքներով, արհեստական ապացույցները և կեղծ վկաներն օրինականացնելով, սպառնալիքը, ահաբեկումը «բերման ենթարկելու» փաստերը կոծկելով, հարազատներիս բացատրությունները ոչ բավարար համարելով։ Ըստ Գ. Սաղոյանի «կամքի»` կեսգիշերին փողոցից պետք է մարդկանց հրավիրեի իմ տուն, դեպքը բավարար համարելու համար։ Ըստ նրա անձնական շահի և կամայական մոտեցումների` մարդիկ դասվել են «շահագրգիռ» և «հերքող» անձանց։ «Կուլ է տրվել» կասկածյալի տան մի ողջ պատուհանը։ Միտումնավոր խեղաթյուրել է հանցագործության կատարման իրական ժամը։ Մեխանիկական աշխատող հոսանքի անջատիչը դարձրել է ավտոմատ։ Հետևապես, հետաքննիչ Թորգոմ Մաթևոսյանի և նրանից չտարբերվող ՀՔԾ քննիչ Գոռ Սաղոյանի որոշումներում առկա են օրենքի կոպիտ խախտումներ, ակնհայտ կոռուպցիոն դրսևորումներ և կեղծիքներ, մարդու սահմանադրական իրավունքների խախտման դեպքեր։